title: Директива 2004/6/ЕО на Комисията от 20 януари 2004 година за дерогиране от Директива 2001/15/EО с цел отлагане прилагането на забраната за търговия спрямо някои продуктиТекст от значение за ЕИП.

text:
Важна правна забележка

|

32004L0006

Официален вестник n° L 015 , 22/01/2004 стр. 0031 - 0033 специално чешко издание глава 13 том 33 стр. 25  - 27 специално испанско издание глава 13 том 33 стр. 25  - 27 специално унгарско издание глава 13 том 33 стр. 25  - 27 специално литвийско издание глава 13 том 33 стр. 25  - 27 LV.ES глава 13 том 33 стр. 25  - 27 MT.ES глава 13 том 33 стр. 25  - 27 PL.ES глава 13 том 33 стр. 25  - 27 SK.ES глава 13 том 33 стр. 25  - 27 специално словенско издание глава 13 том 33 стр. 25  - 27

		Директива 2004/6/ЕО на Комисиятаот 20 януари 2004 годиназа дерогиране от Директива 2001/15/EО с цел отлагане прилагането на забраната за търговия спрямо някои продукти(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 89/398/ЕИО на Съвета от 3 май 1989 г. за сближаване на законодателствата на държавите-членки относно храни, предназначени за специфична хранителна употреба [1], и по-специално член 4, параграф 2 от нея,като има предвид, че:(1) Директива 2001/15/ЕО на Комисията от 15 февруари 2001 г. относно веществата, които могат да се добавят за специални хранителни цели в храни за специфична хранителна употреба [2], определя някои категории вещества и отбелязва за всяка една от тях химичните вещества, които могат да бъдат използвани при производството на хранителни продукти, предназначени да бъдат използвани за специално хранене. Тя предвижда от 1 април 2004 г. държавите-членки да забранят търговията на продукти, които не отговарят на директивата.(2) В момента на приемането на Директива 2001/15/ЕО някои от веществата, добавяни за специални хранителни цели в храни за специфична хранителна употреба, пуснати на пазара в някои от държавите-членки, не са били включени в приложението към посочената директива, защото не са били оценени от Научния комитет по хранене.(3) Докато Европейският орган за безопасност на храните приключи оценката на тези вещества, би било целесъобразно да продължи тяхното използване при производството на продукти, пускани на пазара преди влизането в сила на настоящата директива.(4) Датата 1 април 2004 г., предвидена в член 3, буква б) от Директива 2001/15/ЕО, налага въвеждането на настоящата директива в националните законодателства в кратък срок.(5) Следователно, необходимо е да се предвиди дерогация от Директива 2001/15/ЕО.(6) Мерките, предвидени в настоящата директива, са съобразени със становището на Постоянния комитет по хранителната верига и здравето на животните,ПРИЕ НАСТОЯЩАТА ДИРЕКТИВА:Член 1Чрез дерогация от член 3, буква б), втора алинея от Директива 2001/15/ЕО, когато се прилагат изискванията на член 1, параграф 1, първа алинея от посочената по-горе директива и до 31 декември 2006 г., държавите-членки могат да продължат да разрешават извършването на търговия на тяхна територия с продукти, съдържащи веществата, изброени в приложението към настоящата директива, при положение че:а) Европейският орган за безопасност на храните не е излязъл с отрицателно становище относно използването на веществото при производството на храни за специфична хранителна употреба, спрямо които се прилага Директива 2001/15/ЕО;б) въпросното вещество се използва при производството на един или няколко хранителни продукта, предназначени за специфична хранителна употреба, и пускани на пазара в рамките на Общността към датата на влизане в сила на настоящата директива.Член 21. Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива, най-късно до 31 март 2004 г. Те незабавно информират Комисията за текстовете на тези разпоредби и таблицата на съответствието между тези разпоредби и настоящата директива.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текстовете на разпоредбите от националното законодателство, които те приемат в областта, уредена с настоящата директива.Член 3Настоящата директива влиза в сила на двадесетия ден след публикуването ѝ в Официален вестник на Европейския съюз.Член 4Адресати на настоящата директива са държавите-членки.Съставено в Брюксел на 20 януари 2004 година.За КомисиятаDavid ByrneЧлен на Комисията[1] ОВ L 186, 30.6.1989 г., стр. 27. Директива, последно изменена с Регламент (ЕО) № 1882/2003 на Европейския парламент и на Съвета (ОВ L 284, 31.10.2003 г., стр. 1).[2] ОВ L 52, 22.2.2001 г., стр. 19.--------------------------------------------------ПРИЛОЖЕНИЕВЕЩЕСТВА, КОИТО МОГАТ ДА БЪДАТ ДОБАВЯНИ ЗА СПЕЦИАЛНИ ХРАНИТЕЛНИ ЦЕЛИ КЪМ ХРАНИ ЗА СПЕЦИФИЧНА ХРАНИТЕЛНА УПОТРЕБА, ОБХВАНАТИ ОТ ДИРЕКТИВА 2001/15/EОКатегория 1: витаминиВИТАМИН E- сукцинат на D-алфа-токоферил полиетилен гликол 1000Категория 2: минералиБОР- борна киселина- натриев боратКАЛЦИЙ- келат, образуван с аминокиселини- пидолатХРОМ- келат, образуван с аминокиселиниМЕД- келат, образуван с аминокиселиниЖЕЛЯЗО- железен хидроксид- железен пидолат- келат, образуван с аминокиселиниСЕЛЕН- обогатени дрождиМАГНЕЗИЙ- келат, образуван с аминокиселини- пидолатМАНГАН- келат, образуван с аминокиселиниЦИНК- келат, образуван с аминокиселини--------------------------------------------------


title: Директива 2006/34/ЕО на Комисията от 21 март 2006 година за изменение на приложението към Директива 2001/15/ЕО с цел включване на някои веществаТекст от значение за ЕИП.

text:
Важна правна забележка

|

32006L0034

Официален вестник n° L 083 , 22/03/2006 стр. 0014 - 0015 Официален вестник n° L 330 , 28/11/2006 стр. 0292 - 0293

		20060321Директива 2006/34/ЕО на Комисиятаот 21 март 2006 годиназа изменение на приложението към Директива 2001/15/ЕО с цел включване на някои вещества(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 89/398/ЕИО на Съвета от 3 май 1989 г. за сближаване на законодателствата на държавите-членки относно храните, предназначени за специална хранителна употреба [1], и по-специално член 4, параграф 2 от нея,след консултации с Европейския орган по безопасност на храните,като има предвид, че:(1) Директива 2001/15/ЕО на Комисията от 15 февруари 2001 г. относно веществата, които могат да се добавят за специални хранителни цели в храните за специална хранителна употреба [2] определя някои категории вещества и отбелязва за всяка една от тях химическите вещества, които могат да бъдат използвани при производството на храни, предназначени за специфична хранителна употреба.(2) В приложението към Директива 2001/15/ЕО следва да бъдат вписани химическите вещества, които са били оценени от Европейския орган по безопасност на храните (наричан по-долу "Органа") и относно които е изразено положително научно становище.(3) Органът предостави и публикува наскоро положително научно становище за някои витамини и минерални вещества.(4) Необходимо е да бъде заменено заглавието на категорията "фолиева киселина", за да се вземе под внимание включването на други форми на фолати в приложението към Директива 2001/15/ЕО.(5) Директива 2001/15/ЕО следва да бъде съответно изменена.(6) Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩАТА ДИРЕКТИВА:Член 1Приложението към Директива 2001/15/ЕО се изменя в съответствие с приложението към настоящата директива.Член 21. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива най-късно до 31 декември 2006 г. Те незабавно съобщават на Комисията текста на тези разпоредби и таблица на съответствието между тези разпоредби и настоящата директива.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки2. Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.Член 3Настоящата директива влиза в сила на двадесетия ден след публикуването ѝ в Официален вестник на Европейския съюз.Член 4Адресати на настоящата директива са държавите-членки.Съставено в Брюксел на 21 март 2006 година.За КомисиятаMarkos KyprianouЧлен на Комисията[1] ОВ L 186, 30.6.1989 г., стр. 27. Директива, последно изменена с Регламент (ЕО) № 1882/2003 на Европейския парламент и на Съвета (ОВ L 284, 31.10.2003 г., стр. 1).[2] ОВ L 52, 22.2.2001 г., стр. 19. Директива, изменена с Директива 2004/5/ЕО (ОВ L 14, 21.1.2004 г., стр. 19).--------------------------------------------------20060321ПРИЛОЖЕНИЕПриложението към Директива 2001/15/ЕО се изменя, както следва:1. В раздела относно категория 1. Витамини:а) Заглавието "ФОЛИЕВА КИСЕЛИНА" се заменя със заглавието "ФОЛАТИ".б) Под заглавието "ФОЛАТИ" се добавя следният ред:Вещество | Условия за употреба |Всички ХСХУ | ХСМЦ |"—калциев L-метилфолат | х" | |2. В раздела относно категория 2. Минерали под заглавието "МАГНЕЗИЙ" се добавя следният ред:Вещество | Условия за употреба |Всички ХСХУ | ХСМЦ |"—магнезиев L-аспартат | | x" |3. В раздела относно категория 2. Минерали под заглавието "ЖЕЛЯЗО" се добавя следният ред:Вещество | Условия за употреба |Всички ХСХУ | ХСМЦ |"—железен бисглицинат | x" | |--------------------------------------------------